CELEX: 62012TN0093
Language: da
Date: 2012-02-23 00:00:00
Title: Sag T-93/12: Sag anlagt den 23. februar 2012 — Gas mod KHIM — Grotto (BLUE JEANS GAS)

28.4.2012   
            
            
               DA
            
            
               Den Europæiske Unions Tidende
            
            
               C 126/21
            
         Sag anlagt den 23. februar 2012 — Gas mod KHIM — Grotto (BLUE JEANS GAS)
   (Sag T-93/12)
   2012/C 126/42
   Stævningen er affattet på fransk
   
      Parter
   
   
      Sagsøger: André Pierre Gas (Marseille, Frankrig) (ved advokat L. Levy)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Grotto SpA (Chiuppano, Italien)
   
      Sagsøgerens påstande
   
   
               —
            
            
               Afgørelse truffet den 7. december 2011 af Første Appelkammer ved Kontoret for Harmonisering i det Indre Marked (Varemærker og Design) (KHIM) (sag R 620/2009-1) annulleres i dens helhed, og sagen hjemvises til Harmoniseringskontoret til fornyet behandling i lyset af dommen i denne sag.
            
         
               —
            
            
               Indehaveren af det anfægtede EF-varemærke tilpligtes at betale alle fremtidige omkostninger i sagen og at tilbagebetale sagsøgeren de appelomkostninger, som denne hidtil har afholdt.
            
         
      Søgsmålsgrunde og væsentligste argumenter
   
   
      Det registrerede EF-varemærke, der begæres erklæret ugyldigt: Figurmærket, der indeholder ordbestanddelene »BLUE JEANS GAS« for varer i klasse 3, 9, 14 og 25 – EF-varemærkeregistrering nr. 305050
   
      Indehaver af EF-varemærket: Grotto SpA
   
      Indgiveren af begæringen om, at EF-varemærket erklæres ugyldigt: André Pierre Gas
   
      Begrundelse for ugyldighedsbegæringen: Den begrundelse, der er anført for ugyldighedsbegæringen, er dels støttet på anvendelsen af artikel 53, stk. 1, litra a) og c), artikel 8, stk. 1, litra b), artikel 53, stk. 2, og artikel 8, stk. 1, i forordning nr. 207/2009 dels på de franske registreringer nr. 1594704 og nr. 1627459 af figurmærkerne »-GAS- BIJOUX« og »BIJOUX -GAS-« for varer i klasse 14 og 25.
   
      Annullationsafdelingens afgørelse: EF-varemærket erklæret delvis ugyldigt.
   
      Appelkammerets afgørelse: Delvis ophævelse af annullationsafdelingens afgørelse, EF-varemærket erklæret delvis ugyldigt og afslag på ugyldighedsbegæringen.
   
      Søgsmålsgrunde:
   
   
                
            
            
               Tilsidesættelse af artikel 56, stk. 3, i forordning nr. 40/94 (nu artikel 57, stk. 3, i forordning nr. 207/2009) og regel 22, stk. 3 og 4, i forordning nr. 2868/95; tilsidesættelse af artikel 15, stk. 1 og 2, i forordning nr. 40/94 og artikel L714, stk. 5, litra b), i den franske lov om intellektuelle ejendomsrettigheder; tilsidesættelse af artikel 73 i forordning nr. 40/94 (nu artikel 75 i forordning nr. 207/2009), idet appelkammeret begik adskillige retlige fejl og anlagde et urigtigt skøn vedrørende beviset for brug af det ældre varemærke i klasse 25.
            
         
                
            
            
               Fejlagtig anvendelse af artikel 52, stk. 1, litra a), og artikel 8, stk. 1, litra b), i forordning nr. 40/94 og tilsidesættelse af artikel 53 i forordning nr. 40/94 og af bestemmelserne i fransk ret i code civils artikel 2262 og i artikel L714, stk. 3, i den franske lov om intellektuelle ejendomsrettigheder, for så vidt som appelkammerets bedømmelse af risikoen for forveksling er fejlagtig.
            
         
                
            
            
               Tilsidesættelse af artikel 74 i forordning nr. 40/94, for så vidt som appelkammeret traf afgørelse ultra petita ved at sammenligne varerne i klasse 14, som ikke var genstand for den sag, der var indbragt for det.
            
         
                
            
            
               Tilsidesættelse af artikel 62, stk. 1, i forordning nr. 40/94, for så vidt som appelkammeret ikke kunne begrænse sin undersøgelse alene til den ældre rettighed, der følger af varemærke nr. 1594704, efter at have besluttet at udøve annullationsafdelingens kompetencer og ikke kunne hjemvise sagen til annullationsafdelingen til behandling af de ældre påberåbte rettigheder, som allerede havde været genstand for en undersøgelse.